1933 m. Lietuvos futbolo taurės

1933 m. Lietuvos futbolo taurės – futbolo taurių turnyrai Lietuvoje, vykę 1933 m. Varžybos vyko nesistemingai ir nevieningai, apimdamos tik tam tikrus regionus (apygardas).

 Pavasario taurė 

Dėl brolių Goldvaserių prizo žaidė 4 Kauno komandos balandžio 29–30 d. Kitais duomenimis, turnyras vyko 1933 m. balandžio 22–23 d., jame dalyvavo 9 komandos.

 KŽS taurė 

Tai buvo Žaibo taurė, kur dėl KŽS įsteigto prizo (didelio sieninio laikrodžio) buvo žaidžiami 2 kėliniai po 15 minučių. Jei rungtynės pasibaigdavo lygiosiomis, pergalė būdavo skiriama žaidybinę persvarą turėjusiai komandai. Įvarčių turnyre buvo pasiekta tik 10, įvyko 9 rungtynės (turėjo būti 10, bet „Bar Kochba“ atsisakė pakartotinių rungtynių su „Makabi“), 4 iš jų baigėsi 0-0. Pirmąkart Lietuvoje įvyko komandos pasisveikinimas su žiūrovais – ją pirmieji įvedė jaunalietuviai (JSO komanda). Iš viso rungtynes stebėjo per 2000 žiūrovų. Žaidė įvairių lygų komandos, tokius turnyrus planuota vykdyti kasmet prieš prasidedant šalies čempionatui.

 Šaltiniai